**ΕΝΟΤΗΤΑ 16**

**ΖΩΑ**

**ΜΑΘΗΜΑ 2**

**Βασικά Περιεχόμενα του ΣΜ:**

|  |
| --- |
| **Επίπεδο:** Προδημοτική**Ενότητα:** Ζώα**Διάρκεια:** 2 ώρες |
| **Επιδιώξεις-Σκεπτικό-Σκοπός:** Δείκτες επιτυχίας:* Να αναγνωρίζουν τη γραπτή µορφή του ονόµατός τους.
* Να κατανοούν βασικό λεξιλόγιο που έχουν διδαχθεί.
* Να απαντούν µονολεκτικά ή µε µικρές αυτοματοποιημένες φράσεις σε απλές ερωτήσεις για γνωστά θέµατα (π.χ. όνοµα, χρώµατα, αριθµοί, ζώα κτλ.)

Δείκτες επάρκειας: * Ζώα (ο σκύλος, η γάτα, το άλογο, η αγελάδα, η πάπια, ο σκίουρος, η αλεπού, ο ποντικός)
* Τι είναι; Είναι.....; Ναι/Όχι.
 |
| Πορεία εργασίας – δραστηριότητες (και ένδειξη διάρκειάς τους σε λεπτά): | Διδακτικά μέσα και υλικά:* Οργάνωση τάξης-παιδιών:
 | Αξιολόγηση (Συντρέχουσα &Τελική) | Γλώσσα  |
| **Εισαγωγή (10’ διάρκεια):**Η/Ο εκπαιδευτικός παίρνει παρουσίες και κάνει έναρξη του μαθήματος επαναφέροντας το τραγούδι – ρουτίνα έναρξης του μαθήματος «Καλημέρα, τι κάνεις;».* Ρουτίνα παρουσιολογίου
 | - Παρουσιολόγιο- Εποπτικό υλικό εισαγωγής του μαθήματοςΚάθονται κυκλικά στην ολομέλεια. |  | Ε[[1]](#footnote-1) |
| **Αφόρμηση - Προσανατολισμός - Πρόκληση ενδιαφέροντος και περιέργειας (10’ διάρκεια):** Η/Ο εκπαιδευτικός υπενθυμίζει στα παιδιά τη διασκευή του τραγουδιού «Όταν θα πάω κυρά μου στο παζάρι» με τη συνοδεία μουσικής. Τα παιδιά επαναλαμβάνουν το τραγούδι με την/τον εκπαιδευτικό, παράλληλα με τη μουσική.  | * Τραγούδι (βλ. τραγούδια) με μουσική

Οι μαθητές κάθονται κυκλικά και εργάζονται στην ολομέλεια. |  Η/Ο εκπαιδευτικός ελέγχει εάν οι μαθητές μπορούν να ανακαλέσουν και να προφέρουν σωστά το λεξιλόγιο. | **Ε** |
| **Δραστηριότητα 1 (10’ λεπτά):**Η/Ο εκπαιδευτικός τοποθετεί όλες τις καρτέλες με τα ζώα, που έμαθαν την προηγούμενη φορά, στον πίνακα και στη συνέχεια τις αφαιρεί μία-μία. Οι μαθητές καλούνται να αναφέρουν ποιο ζώο εξαφανίζεται κάθε φορά.  | * Κάρτες με τα ζώα

Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναφέρουν το λεξιλόγιο που απεικονίζεται, κάθε φορά, στην καρτέλα και αν το προφέρουν σωστά. | Ε |
| **Δραστηριότητα 2 (10’ λεπτά):**Τα παιδιά χωρίζονται σε ζευγάρια και παίρνουν έναν φάκελο που έχει μέσα καρτελίτσες με τα ζώα. Ο ένας μαθητής ρωτάει «Τι είναι;» δείχνοντας ένα ζώο από τον φάκελο και ο άλλος μαθητής απαντάει «Είναι …..». Μετά αλλάζουν ρόλους. | -Φάκελοι που περιέχουν κάρτες με τα ζώαΟι μαθητές εργάζονται σε ζευγάρια. | Ο/Η εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιο ζώο είναι και αν το προφέρουν σωστά. | Ε |
| **Δραστηριότητα 3 (15’ λεπτά):**Σε αυτή τη δραστηριότητα τα παιδιά εξακολουθούν να είναι χωρισμένα σε ζευγάρια και να έχουν τον φάκελο με τις καρτέλες με τα ζώα. Η/Ο εκπαιδευτικός λέει στα παιδιά ότι σκοπός τους είναι να βάλουν τα ζώα με τη συγκεκριμένη σειρά που θα τους πει. Κάθε φορά θα απαντούν στην ερώτηση της/του εκπαιδευτικού «τι είναι;» πριν τοποθετήσουν την καρτέλα τους στη σωστή σειρά. Στο τέλος θα ονομάσουν όλα τα ζώα με τη σειρά που τα τοποθέτησαν. | -Φάκελοι που περιέχουν κάρτες με τα ζώαΟι μαθητές εργάζονται σε ζευγάρια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιο ζώο είναι και αν το προφέρουν σωστά. | Ε |
| **Δραστηριότητα 4 (15’ λεπτά):**Στη δραστηριότητα αυτή η/ο εκπαιδευτικός καλεί τους μαθητές να παίξουν το παιχνίδι «Καθρέφτης». Στο παιχνίδι αυτό η/ο εκπαιδευτικός λέει ένα ζώο από το βασικό λεξιλόγιο δείχνοντας παράλληλα την εικόνα του και οι μαθητές στη συνέχεια θα πρέπει να επαναλάβουν τη λέξη με τον ίδιο τρόπο και κινήσεις/ύφος που χρησιμοποιεί η/ο εκπαιδευτικός. Ακολούθως, καλούνται οι μαθητές να επαναλάβουν το παιχνίδι σε ζευγάρια.  | * Κάρτες με τα ζώα

Η δραστηριότητα αυτή αρχικά, γίνεται στην ολομέλεια και στη συνέχεια σε ζευγάρια. | Η/Ο εκπαιδευτικός αξιολογεί εάν οι μαθητές προφέρουν σωστά το νέο λεξιλόγιο. | Ε |
| **Δραστηριότητα 5 (10’ λεπτά):**Η/Ο εκπαιδευτικός τοποθετεί τις καρτέλες με τα ζώα σε διάφορα μέρη της αίθουσας. Οι μαθητές κινούνται ελεύθερα στον χώρο. Η/Ο εκπαιδευτικός λέει ένα ζώο και κάθε μαθητής θα πρέπει να βρει και να ακουμπήσει την αντίστοιχη καρτέλα. | * Κάρτες με τα ζώα

Οι μαθητές κινούνται στον χώρο. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιο ζώο είναι. | Ε |
| **Δραστηριότητα 6 (10’ λεπτά):**Παντομίμα: Οι μαθητές επιλέγουν μια καρτέλα από τον φάκελο της/του εκπαιδευτικού χωρίς να τη δουν οι υπόλοιποι. Στη συνέχεια, προσπαθούν με κινήσεις, χωρίς ήχο, να παρουσιάσουν το ζώο που βρήκαν στην εικόνα. Οι υπόλοιποι καλούνται να μαντέψουν ποιο ζώο τους παρουσιάζει ο συμμαθητής τους. Το παιχνίδι συνεχίζεται μέχρι να παρουσιάσουν το ζώο τους όλα τα παιδιά. | * Κάρτες με τα ζώα

Οι μαθητές στέκονται σε κύκλο και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναφέρουν και να προφέρουν σωστά το λεξιλόγιο για τα ζώα. | Ε |
| **Δραστηριότητα 7 (10’ λεπτά):**Η/Ο εκπαιδευτικός καλεί τους μαθητές να παίξουν ένα παιχνίδι. Για το παιχνίδι αυτό οι μαθητές είναι χωρισμένοι σε δύο ομάδες. Οι καρτέλες με τα ζώα είναι τοποθετημένες στο πάτωμα. Η/Ο εκπαιδευτικός διαλέγει έναν μαθητή από κάθε ομάδα, οι οποίοι στέκονται ο ένας απέναντι από τον άλλο. Στη συνέχεια λέει ένα ζώο. Όποιος από τους δύο μαθητές αγγίξει πρώτος την καρτέλα με το σωστό ζώο κερδίζει έναν βαθμό για την ομάδα του. | * Κάρτες με τα ζώα

Οι μαθητές είναι χωρισμένοι σε δύο ομάδες. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιο ζώο είναι. | Ε |
| **Ολοκλήρωση –Αναστοχασμός-Κλείσιμο (20’):** Η/Ο εκπαιδευτικός λέει στα παιδιά πως θα φτιάξουν μια δακτυλόκουκλα με το αγαπημένο τους ζώο. Η/Ο εκπαιδευτικός θα ρωτήσει κάθε παιδί ξεχωριστά: «Είναι ……;» αναφέροντας κάποιο ζώο κάθε φορά. Οι μαθητές θα πρέπει να απαντήσουν «Ναι/Όχι» ανάλογα. Τέλος, ο/η εκπαιδευτικός αποχαιρετά τα παιδιά τραγουδώντας τη ρίμα της ρουτίνας: «Τώρα πέρασε η ώρα, τέλος τα ελληνικά, Σάββατο την ίδια ώρα θα τα πούμε με χαρά. Γεια σας παιδιά!»  | - φύλλα εργασίας (ένα για κάθε μαθητή)- χρωματιστά μολύβια- ψαλίδιαΟι μαθητές εργάζονται ατομικά.* Η ρουτίνα κλεισίματος ακολουθεί τον ρυθμό του ακόλουθου τραγουδιού:

<https://www.youtube.com/watch?v=iwwtUU47NrE> | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιο ζώο είναι. | Ε |

\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.

1. Η γλώσσα που χρησιμοποιείται στην τάξη εξαρτάται από το επίπεδο των μαθητών [↑](#footnote-ref-1)